13. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 792 της 2/10 Δεκ. 1970 (ΦΕΚ Α΄ 265) Περί ιδρύσεως θέσεων Ζωοκόμων παρά τη Γεωπονική και Δασολογική Σχολή του Πανεπιστημίου Θεσσαλονίκης, επί συμβάσει Ιδιωτικού Δικαίου. Έχοντες υπ’ όψει: 1)Τας διατάξεις του άρθρ. 31 (παρ. 4) του Ν.Δ. 3974/1959. 2)Την γνώμην της Γεωπονικής και Δασολογικής Σχολής του Πανεπιστημίου Θεσσαλονίκης (συνεδρία 29.5.70) και της Συγκλήτου αυτού (συνεδρία 17.6.70). 3)Την υπ’ αριθ. 692/1970 σύμφωνον γνώμην του Ανωτάτου Συμβουλίου Δημοσίων Υπηρεσιών, και 4)Την υπ’ αριθ. 752/1970 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών, Υπουργών, απεφασίσαμεν και διατάσσομεν: Άρθρον μόνον.-Ιδρύονται παρά τη Γεωπονική και Δασολογική Σχολή του Πανεπιστημίου Θεσσαλονίκης 6 θέσεις Ζωοκόμων επί συμβάσει Ιδιωτικού Δικαίου κατανεμόμεναι εις τα εργαστήρια της ως άνω Σχολής, ως ακολούθως: α)3 θέσεις παρά τω Εργαστηρίω Ζωοτεχνίας. β)3 θέσεις παρά τω Εργαστηρίω Φυσιολογίας Θρέψεως και Εφηρμοσμένης Διατροφής Αγροτικών Ζώων. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 